钦定古今图书集成/明伦汇编/官常典/第076卷 > 晋安王伯恭
## 钦定古今图书集成/明伦汇编/官常典/第076卷 > 晋安王伯恭

按《陈书》本传，“晋安王伯恭，字肃之，世祖第六子也。天
嘉六年，立为晋安王。寻为平东将军、吴郡太守，置佐
史。时伯恭年十馀岁，便留心政事，官曹治理。太建元
年，入为安前将军、中护军，迁中领军。寻为中卫将军、
扬州刺史，以公事免。四年，起为安左将军，寻为镇右
将军，特进，给扶。六年，出为安南将军、南豫州刺史。九”
年，入为安前将军、祠部尚书。十一年，进号“军师将军”、
尚书右仆射。十二年，迁仆射。十三年，迁左仆射。十四
年，出为安南将军、湘州刺史，未拜。至德元年，为侍中、
中卫将军、光禄大夫。丁所生母忧，去职。祯明元年，起
为中卫将军、右光禄大夫，置佐史，扶并如故。三年入
关。隋大业初为成州刺史、太常卿。